als_Latn dik_Latn sag_Latn
Njihuni me programuesin më të mirë në botë
Djalë 18-vjeçar nga Bjellorusia është fitues në finalen e garës për programim në Google. Të premten, ai fitoi 26 programues nga tërë bota. Kjo është pjesëmarrja e tij e parë në këtë garim.
Genadi Korotkeviç fitoi çmim me vlerë prej 15.000 dollarëve për fitoren e tij. Asnjë pjesëmarrës tjetër nuk arriti të fitojë rezultat të përkryer të problemeve të vështira. Garimi ka zgjatur katër orë. Pjesëmarrësit kanë përfaqësuar SHBA-në, Kinën, Japoninë, Ukrainën, Poloninë, Rusinë, Korenë Jugore, Çekinë, Bullgarinë, Brazilin dhe Bjellorusinë.
Genadi ka mbushur 18 vjet këtë vit dhe kështu ka pasur mundësinë të marrë pjesë në garim. Ai ka dashur të marrë pjesë edhe vitin e kaluar, është kualifikuar në finale, por nuk ka pasur moshën minimale për pjesëmarrje.
Këtë vit kanë garuar pothuajse 20.000 programues në garat online. Prej tyre, 25 kanë hyrë në finale. Vendin e dytë morri Evgenij Kapun nga Rusia, dhe të tretin Juzhu Gu nga Kina.
als_Latn als_Latn als_Latn als_Latn als_Latn